CELEX: 31986R2192
Language: el
Date: 1986-07-11 00:00:00
Title: Κανονισμός (ΕΟΚ) αριθ. 2192/86 της Επιτροπής της 11ης Ιουλίου 1986 που τροποποιεί τον κανονισμό (ΕΟΚ) αριθ. 3397/84 όσον αφορά την περίοδο εφαρμογής της παρέκκλισης που προβλέπεται για τις ποιοτικές προδιαγραφές για τα πράσα

Avis juridique important

|

31986R2192

Κανονισμός (ΕΟΚ) αριθ. 2192/86 της Επιτροπής της 11ης Ιουλίου 1986 που τροποποιεί τον κανονισμό (ΕΟΚ) αριθ. 3397/84 όσον αφορά την περίοδο εφαρμογής της παρέκκλισης που προβλέπεται για τις ποιοτικές προδιαγραφές για τα πράσα  

Επίσημη Εφημερίδα αριθ. L 190 της 12/07/1986 σ. 0056 - 0056

***** ΚΑΝΟΝΙΣΜΟΣ (ΕΟΚ) αριθ. 2192/86 ΤΗΣ ΕΠΙΤΡΟΠΗΣ  της 11ης Ιουλίου 1986  που τροποποιεί τον κανονισμό (ΕΟΚ) αριθ. 3397/84 όσον αφορά την περίοδο εφαρμογής της παρέκκλισης που προβλέπεται για τις ποιοτικές προδιαγραφές για τα πράσα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας,  ότι οι ποιοτικές προδιαγραφές για τα πράσα καθορίστηκαν στο παράρτημα Ι του κανονισμού (ΕΟΚ) αριθ. 1292/81 της Επιτροπής (3) ·  ότι ο κανονισμός (ΕΟΚ) αριθ. 3397/84 της Επιτροπής (4) θέσπισε παρεκκλίσεις, για μια περιορισμένη περίοδο, από τις ποιοτικές προδιαγραφές για τα πράσα· ότι πρέπει να παραταθεί η περίοδος εφαρμογής αυτής της παρεκκλίσεως προκειμένου να υπάρξει ικανοποιητική πείρα προτού διενεργηθεί η τροποποίηση της προδιαγραφής·  ότι, επειδή η παραγωγή ορισμένων προϊόντων είναι περισσότερο πρώιμη από την παραγωγή άλλων, θα πρέπει να αναπροσαρμοστεί η περίοδος που αναφέρεται στη σημείωση «(1)» παράγραφος 1 στοιχείο α) δεύτερη περίπτωση του κανονισμού αριθ. 3397/84·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η σημείωση «(1)» παράγραφος 1 στοιχείο α) του άρθρο 1 δεύτερη περίπτωση του κανονισμού (ΕΟΚ) αριθ. 3397/84 τροποποιείται ως εξής:  «Πράσα απευθείας σποράς τα οποία δεν έχουν μεταφυτευθεί και των οποίων η συγκομιδή πραγματοποιείται από το τέλος του χειμώνα έως την αρχή του καλοκαιριού».  Άρθρο 2  Η ημερομηνία «31 Αυγούστου 1986» που αναφέρεται στο άρθρο 3 δεύτερο εδάφιο του κανονισμού (ΕΟΚ) αριθ. 3397/84, αντικαθίσταται από την ημερομηνία «31 Αυγούστου 1987».  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 119 της 8. 5. 1986, σ. 46.  (3) ΕΕ αριθ. L 129 της 15. 5. 1981, σ. 38.  (4) ΕΕ αριθ. L 314 της 4. 12. 1984, σ. 12.